**2023-2024 оқу жылының күзгі семестрі**

**«6B04201 – Халықаралық құқық» білім беру бағдарламасы, 4 курс**

**51263 - Интеллектуалдық меншік құқығы**

**СӨЖ тапсырмалары**

|  |  |  |
| --- | --- | --- |
| **Апта** | **Тақырыбы** | **Әдістемелік ұсыныстар** |
| 4 | 1. Зияткерлік меншік саласындағы ұлттық және халықаралық заңнаманы салыстыруды жүргізу. Заңнаманы және басқа ережелерді әзірлеу процесі. Нысаны - жазбаша есеп және ауызша презентация

15 балл | Бұл тақырып бойынша Сізге:* Жұмыстың ауқымы 5-7 бет;
* Кемінде 3-4 дереккөзге болуы қажет;
* МС Word мәтіндік редакторында орындалуы керек;
* беттің периметрі бойынша 2 см өрістер;
* Times New Roman қарпі – 14;
* жол аралығы-1;

- Беттерді номерлеу қажет.* Түйінді сөздер - міндетті 5-10 сөзден және сөз тіркестерінен тұруы керек. Берілген кілт сөздер зерттеу аймағын дәл көрсетуі керек.

Аннотация - бұл құжаттың қысқаша сипаттамасы.Автор туралы ақпарат мыналарды қамтуы керек: тегі, аты, әкесінің аты, топ нөмірі, курс. Уақытында тапсырмаған жағдайда, жұмыс қабылданбайды. Мазмұны толық ашылып тақырып пен жоспарына сай болуы керек, жұмыс соңында пайдаланған әдебиеттер тізімі, НҚА көрсетілуі керек. |
| 7 | 1. «Авторлық құқық және сабақтас құқықтар туралы» Беларусь Республикасының Заңымен әдеби және көркем шығармаларды қорғау туралы Берн конвенциясына салыстырмалы талдау жүргізу. Нысаны - жазбаша есеп және ауызша презентация.

15 балл |
| 9 | 1. Селекциялық жетістікке құқықтар тұжырымдамасы. Нысаны - жазбаша есеп және ауызша презентация.

10 балл |
| 12 | 1. Ерекше құқықтарды беру. Зияткерлік меншік құқығы саласында қандай да бір келісімдер жасасу. Нысаны - жазбаша есеп және ауызша презентация.

10 балл |
| 14 | 1. Өнеркәсіптік меншікті қорғау жөніндегі Париж конвенциясына ҚР Патенттік заңнамасымен салыстырмалы талдау жүргізу. Нысаны - жазбаша есеп және ауызша презентация.

10 балл |

**Әдістемелік ұсыныстар**

СӨЖ тапсырмалары оқытушының қатысуынсыз және аудиториядан тыс орындалады. СӨЖ-дің негізгі міндеті семинарлық сабақтар мен дәрістерге дайындау. Семинарлық сабақтарда тақырыптың негізгі сұрақтары қарастырылады. Семинарлық сабақтың тақырыптық жоспары, негізгі және қосымша әдебиеттер тізімі, семинарлық сабақ тақырыптарына қатысты әдістемелік кеңестер не және қалай істеу керек деген сұрақтарға жауап береді. Семинарлық сабақ тақырыптарына қатысты әдістемелік кеңестерді мұқият талдап, семинарлық сабақтың тақырыптық жоспарының сұрақтарына жауаптарды өздерің дайындаңдар. Әрбір сұрақты дайындау барысында қысқаша әрі сызба жүзінде негізгі ережелер мен жауап тезистерін дайындап, формулалар мен символдарды СӨЖ дәптеріне жазыңдар. Дайындалып болғаннан кейін өзін-өзі тексеруге арналған сұрақтар көмегімен өз білімдеріңді тексеріңдер. Өздерің талдай алмаған сұрақтарды жазып алып, дәрісте немесе СӨЖО процесінде оқытушыға қойыңдар.

СӨЖ тапсырмалары дәріске дейін орындалу керек. Ал дәрісте дербес алынған білімдер тереңдетіліп, кеңейтілуі керек.

Алайда семинарлық сабақта қарастырылатын сұрақтар көлемі тақырыптың толық мазмұнын қамтымайды. Сондықтан студент өз білімін одан әрі тереңдету мен кеңейту бойынша жұмыс жасауы қажет. Бұл СӨЖО процесінде жүзеге асырылады. Сондықтан СӨЖО-да тақырып мазмұнын толық ашатын қосымша сұрақтар мен есептер, жаттығулар қарастырылып, талдау жасалады.

**СӨЖ формалары мен мазмұнын өңдеу.**

* оқытушы берген дәріс конспектілерін талдау;
* семинарлық сабаққа негізгі оқулық бойынша дәріс конспектісін дайындау;
* белгілі тақырып бойынша реферат дайындау;
* курс терминдері бойынша сөздіктер мен сөзжұмбақтар құру;
* топтық жобаға қатысу;
* таңдалған тақырып бойынша презентация жасау;
* глоссарий жасау;
* тақырып бойынша шолу жасау.

Жоғарыдағылардың кейбіреулерінің мазмұны мынаған байланысты:

*Тақырып бойынша шолу жасау* – бұл дегеніміз басылым мен Интернеттің ақпарат ресурстарын тартумен ұсынылатын тақырып бойынша жазбаша 1-2 бет қысқаша шолу жазу дегенді білдіреді.

*Глоссарий* – қазақ және орыс тілдерінде, мүмкін болса шет тілдеріне аудару арқылы терминдер мен түсініктердің қысқаша түсіндірмесі; ол берілген тақырып бойынша орындалады.

*Реферат*, СӨЖ-дің неғұрлым кеңейтілген формасы бола отырып, әдебиетке міндетті түрде шолу жасау арқылы белгілі тақырыпқа баяндама жасауды немесе ғылыми жұмыс, кітап мазмұнын баяндауды білдіреді. Рефератты оппонирлеу неғұрлым қызықты да ғылыми жұмыс болып табылады. Осының нәтижесінде жұмысқа талдау жасау, пікір – талас жүргізу дағдысына ие болады.

*Коллоквиум* білімді, әңгімелесу формасында нақты оқытылатын пәннің түрлі тақырыптары бойынша дайындық деңгейін айқындауға мүмкіндік береді.

*Өзін - өзі бақылауға арналған сұрақтар,* тәртіп бойынша, ерекше құрылымға ие, сондықтан жауаптар жиналған материалды талдау негізінде ғана берілуі керек.

*Эссе* – бұл сын мен публицистиканың түрлі жанрларында өзекті құқықтық мәселелерге деген өз ойларын білдіру, баяндау.

*Дәріс конспектілеріне талдау жасау, өткен материалды қайталау* бағдарламалық материалды игеруге, теориялық білімдерді нығайтуға мүмкіндік береді.

*Мақсаттар бұтағын* құру – ол үшін тыңдаушыларға тақырыпты таңдап, деңгейлер бойынша мақсаттарды белгілеу, барлық деңгейлердегі тапсырмалар мен жоспарларды анықтау, осы мақсаттарға қол жеткізуде кәсіпорындардың ұйымдастырушылық құрылымдарын анықтау, жұмыс сапасының өлшеуіштері мен тапсырманы бақылау формаларын таңдау ұсынылады.

*Презентация* – тыңдаушы өзінің презентациясы үшін кез – келген тақырыпты таңдап, презентацияда қарастырылатын кез – келген аспектіні түсінуін не түсінбеуін білдіре алады; презентация тақырыптың неғұрлым ашылғаны және сырт көздерден қаншалықты қызығушылық тудырғаны, сондай – ақ тыңдаушының қарастырылып отырған мәселені қаншалықты кәсіби деңгейде қарастыруы тұрғысынан бағаланады.

*Оқытушылық нақты жағдайлар (кейстер)* – тыңдаушыларға сұрақтарға жауап беру немесе мәселеге қатысты өз көзқарасын білдіру бойынша көптеген қарапайым да күрделі жағдайлар ұсынылады; неғұрлым дайындалған тыңдаушыларға өз кейсін жазуға болады.

*Іскерлік ойындар* тыңдаушыда болашақ кәсіби іс - әрекеті үшін қажетті дағдыны өңдеуге көмектеседі; кейбір ойындар бойынша үйде дайындалып немесе кітапхана мен өндірісте аяқтау қажет.

Топтық жоба (мысалы, кейстік жағдайды құру немесе шешу бойынша)– топта 3-5 адамнан артық болмауы керек, әрбір топ өз жобасын өңдеуі керек.

*Жеке жоба* – неғұрлым дайындалған тыңдаушылар өз қалауы бойынша орындайды; жұмыс тақырыптың әмбебаптылығымен, зерттеушілік сипатымен ерекшеленуі керек; жоба нәтижелері ғылыми конференцияда ұсынылуы мүмкін.

СӨЖ (СӨЖО) тиімді ұйымдастыруға қатысты тыңдаушыға ұсыныстар

 **Өткен материалды қайталау.** Өткен дәріс материалынқайталау өзіндік жұмыстың неғұрлым маңызды түрі болып табылады. Материал неғұрлым терең де толығырақ өңделсе, соғұрлым өзіндік жұмыстың басқа түрлерін орындауда оңайырақ болады. Бірінші сабақтан бастап, өткен дәріс материалымен жүйелі де үнемі жұмыс жасау кейінгі дәріс материалын түсіну мен тәжірибелік және лабораториялық сабақтар материалдарын игеру үшін қажетті жағдай болып табылады.

 Материалды өңдеуге кірісе отырып, мыналарды жүзеге асыру керек:

* жұмыс орнын анықтау;
* егер үйде жұмыс жасау үшін қажетті жағдайлар болмаса, университет пен қалалық кітапхана қызметтеріне жүгіну;
* дәріс конспектісіне ие болу;
* курс бағдарламасына ие болу;
* ұсынылатын әдебиетке ие болу (оқулық, есеп кітапшалары), қажет болған жағдайда материалдар мен құрал – жабдықтарға ие болу.

 Жұмыс әдісі:

* дәріс материалын дереу қайталау (кейінге қалдыруға болмайды, себебі дәріс мазмұнын ұмытып кетуге болады);
* конспектімен жұмыс жасай отырып, әдебиетке сілтеме жасап (бұл емтиханға дайындалу барысында қажет), қажетті толықтырулар мен түзетулерді енгізу;
* тақырыппен жұмыс жасау материалды толық түсіну мен есте сақтауға дейін жалғасуы керек;
* егер тақырыппен жұмыс жасаудан кейін түсініксіз сұрақтар қалса, онда оларды оқытушыға кезекті дәріс барысында қою керек.

**Коллоквиумдарға дайындық.** Кейбір пәндер бойыншакурс тарауының теориялық бөлімін меңгеру дәрежесін бағалау үшін колоквиум өткізіледі.

 Осыдан шығатыны:

* коллоквиумда қарастырылатын сұрақтар бойынша теориялық материал тағы бір рет қайталануы керек;

 **Бақылау жұмыстарына дайындық.** Бақылау жұмыстарын өткізудің мақсаты:

* бакалавриаттың ағымдық үлгерімін тексеру;
* топ бакалавриаттарының дайындығын анықтау;
* үлгерімділігі нашар тыңдаушылармен жұмыс әдістемесін ұйымдастыру;

Тыңдаушылар бақылау жұмысына дайындала отырып, мыналарды жүзеге асыруы қажет:

* бақылау жұмысының тақырыбын білу;
* теориялық материалды, аталмыш тақырыптағы негізгі формулалар мен есепті шығару әдістерін ойға түсіру;
* оқулықта талданған есептер мен мысалдарды, және тәжірибелік сабақтарда қарастырылған есептерді қайта қарастыру,

Егер студент бірінші дәрістен бастап, өткен материалмен жүйелі түрде жұмыс жасаса, онда бақылау жұмысына дайындалу еш қиындық тудырмайды және ол көп уақытты алмайды.

 **Жобаны орындау.** Жобалар мен жұмыстарды орындау барысында кафедраларда тапсырмалармен бірге берілетін әдістемелік нұсқамаларды басшылыққа алу керек.

Тапсырманы орындау тәртібі:

* тапсырманы орындауға өзіндік жұмыс графигімен бекітілген мерзімнен кеш кіріспеу керек;
* егер тапсырманы орындау барысында қиындықтар туындаса, онда курстың сәйкес тақырыбына оралып, толықтырып, тапсырманы орындауға қайта кірісу керек;
* осыдан кейін де қиындықтар болса, онда оқытушыға қосымша сабақтарға келу керек;
* алынған шешімге талдау жасау,
* тапсырманы қорғауға дайындала отырып, теорияның сәйкес ережелерін тексеріп, кейбір мәліметтердің өзгеруі жағдайындағы шешімді ойластыру;
* тапсырманы орындау барысында қолданылған әдісті түсінгенге көз жеткізу;
* тапсырма графикпен бекітілген мерзімнен кеш қорғалмауы керек, өйткені ол академиялық берешек болып саналады.

 Өзіндік жұмысқа берілетін уақыт айтарлықтай шектелген болғандықтан, өзіндік жұмысты тиімді жоспарлауға үйреніп, өзіндік жұмыс дағдыларын меңгеруге ұмтылып, тәжірибе алып, тиімді түрде жұмыс істеп және жұмыс қабілеттілігін сақтау үшін саналы түрде демалу керек. Сондықтан әрбір оқытушы мен кафедраның тыңдаушылардың өзіндік жұмыс әдістемесіне үйрету жауапкершілігі артуда.